CELEX: 32006R1642
Language: lt
Date: 2006-11-07 00:00:00
Title: 2006 m. lapkričio 7 d. Komisijos reglamentas (EB) Nr. 1642/2006, iš dalies keičiantis Tarybos reglamentą (EB) Nr. 51/2006 dėl sužvejojamo bretlingių išteklių kiekio apribojimų ICES IIa (EB vandenys) ir IV (EB vandenys) zonose

8.11.2006   
            
            
               LT
            
            
               Europos Sąjungos oficialusis leidinys
            
            
               L 308/5
            
         
      KOMISIJOS REGLAMENTAS (EB) Nr. 1642/2006
   2006 m. lapkričio 7 d.
   iš dalies keičiantis Tarybos reglamentą (EB) Nr. 51/2006 dėl sužvejojamo bretlingių išteklių kiekio apribojimų ICES IIa (EB vandenys) ir IV (EB vandenys) zonose
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. gruodžio 22 d. Tarybos reglamentą (EB) Nr. 51/2006, nustatantį 2006 m. Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1), ypač į jo 5 straipsnio 7 dalį,
   kadangi:
   
               (1)
            
            
               Reglamento (EB) Nr. 51/2006 IA priede nustatyti pirminiai bretlingių sugavimo apribojimai ICES IIa (EB vandenys) ir IV (EB vandenys) zonose.
            
         
               (2)
            
            
               Remiantis to reglamento 5 straipsnio 7 dalimi, bretlingių išteklių kiekių IIa (EB vandenys) ir IV (EB vandenys) zonose apribojimus Komisija gali peržiūrėti, atsižvelgdama į 2006 m. pirmoje pusėje surinktą mokslinę informaciją.
            
         
               (3)
            
            
               Atsižvelgiant į 2006 m. pirmoje pusėje surinktą mokslinę informaciją, reikėtų sumažinti bretlingių sugavimo apribojimus atitinkamose zonose.
            
         
               (4)
            
            
               Todėl Reglamentas (EB) Nr. 51/2006 turėtų būti atitinkamai iš dalies pakeistas.
            
         
               (5)
            
            
               Šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 51/2006 IA priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. lapkričio 7 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 16, 2006 1 20, p. 1. Reglamentas su paskutiniais pakeitimais, padarytais Reglamentu (EB) Nr. 1591/2006 (OL L 296, 2006 10 26, p. 1).
   
      PRIEDAS
      Reglamento (EB) Nr. 51/2006 IA priedas iš dalies keičiamas taip:
      Bretlingių ištekliams IIa (EB vandenys) ir IV (EB vandenys) zonose skirtas įrašas pakeičiamas taip:
      
         
                     
                                 „Žuvų rūšys
                              
                              
                                 :
                              
                              
                                 Bretlingis
                                 
                                    Sprattus sprattus
                                 
                              
                           
                  
                     
                                 Zona
                              
                              
                                 :
                              
                              
                                 IIa (EB vandenys), IV (EB vandenys)
                                 SPR/2AC4-C
                              
                           
               
                     Belgija
                  
                  
                     1 787
                  
                  
                     Mokslinėmis rekomendacijomis nepagrįstas BLS.
                     Taikomas Reglamento (EB) Nr. 847/96 3 straipsnis.
                     Taikomas Reglamento (EB) Nr. 847/96 4 straipsnis.
                     Taikoma Reglamento (EB) Nr. 847/96 5 straipsnio 2 dalis.
                  
               
                     Danija
                  
                  
                     141 464
                  
               
                     Vokietija
                  
                  
                     1 787
                  
               
                     Prancūzija
                  
                  
                     1 787
                  
               
                     Nyderlandai
                  
                  
                     1 787
                  
               
                     Švedija
                  
                  
                     1 330 (1)
                     
                  
               
                     Jungtinė Karalystė
                  
                  
                     5 898
                  
               
                     EB
                  
                  
                     155 840
                  
               
                     Norvegija
                  
                  
                     10 000 (2)
                     
                  
               
                     Farerų salos
                  
                  
                     9 160 (3)
                     
                  
               
                     BLS
                  
                  
                     175 000
                  
               
      
         (1)  Įskaitant smiltinukus.
      
         (2)  Galima sužvejoti tik IV parajonyje (EB vandenys).
      
         (3)  Šį kiekį galima sužvejoti IV ir 56° 30' N VIa šiaurinėje dalyje. Į kvotą įskaičiuota ne didesnė nei 1 832 tonų Atlanto silkių priegauda. Jei ši priegaudos kvota išnaudojama, Farerų salų žvejybos laivams, naudojantiems tinklus, kurių akys mažesnės nei 32 mm, draudžiama žvejoti Bendrijos vandenyse. Bet kokia putasu priegauda turi būti įskaičiuota į putasu kvotą, kuri nustatyta VIa, VIb ir VII žvejybos rajonams.“